30 perces kiszállítási időt ígér a finn ételrendelő app – Wolt
A Finnországból indult ételrendelő szolgáltatás május óta Budapesten is elérhető. Támogatott tartalom.
Az ételrendelő és kiszállító szolgáltatások megreformálásának gondolata nem újkeletű dolog, az elmúlt egy évben több ilyen projekt is indult Budapesten. Maga, a közel két évtizedes múlttal rendelkező piacvezető ételrendelő óriás is elindította saját futár szolgáltatását. Az ételek ennek ellenére még mindig sokszor késve és hidegen érkeznek a megrendelőhöz. Erre kíván megoldást nyújtani a Wolt.
A Finnországból indult ételrendelő app május óta elérhető Budapesten. A folyamatosan bővülő kínálatban jelenleg 50 étterem elérhető a felhasználók számára. A nagy klasszikusok mellett viszont rendelhető például szemeskávé a Steamhouse kínálatából, bor a Doblo borbárból vagy éppen az újlipótvárosiak számára ismert Három Tarka Macska kézműves pékség kínálatából is. Az aktuális éttermek listája folyamatosan frissül az appon belül és a weboldalon is.
A Wolt egy rendkívül felhasználóbarát platform (weboldal és applikáció) aminek küldetése, hogy a város legjobb éttermeiből rendelhessenek ételt vagy akár italt rajta keresztül a felhasználók. A felület alkalmas kiszállításos rendelésekre és elvitelre való megrendelésre is. A saját kiszállítási rendszernek köszönhetően olyan éttermek is bekapcsolódhatnak, akiknek önállóan eddig nem volt lehetőségük kiszállításra.
Jelenlegi kiszállítási terület.
A nagy kérdés továbbra is a miért? Miért választaná valaki a Wolt szolgáltatását, ha ugyanúgy rendelhet ételt a közel két évtizede működő, jelenleg piacvezető versenytárstól vagy éppen a hazai pályán szintén nemrégiben megjelent magyar fejlesztésű appok helyett?
Ha az algoritmus-vezérelt kiszállítási rendszerrel a 30 perces kiszállítási időt a Wolt folyamatosan tartani tudja, azzal számos, korábban ért kellemetlenségtől menthetik meg a már sokat csalódott felhasználókat. A Wolt önálló futárai a kiszállítást egyébként vegyesen biciklivel, robogóval és autóval is végzik, helyszíntől függően választja ki a rendszer, hogy melyik rendelés teljesítésére épp milyen jármű a leginkább alkalmas.
Ha ez a rendszer jól működik, akkor a nyomonkövethetőségnél talán izgalmasabb feature a korábbi Uber felhasználók számára már ismerős kupon rendszer, amellyel alkalmanként 1500 forint íródik jóvá a képzeletbeli Wolt számlán. Ha a te kódoddal vásárol egy ismerősöd, ő 1500 forint kedvezményt kap, a te részedre pedig 1500 forint értékű kupont ír jóvá a Wolt. Magyar nyelven még vannak ugyan kisebb hiányosságok, a platformok közül pedig talán az app használható legkényelmesebben, de igény szerint a weboldalról is le lehet adni a megrendelést. A magyar piacon a Cafeteria elemek használói számára hiányosság lehet, hogy a többi hasonló rendszerrel működő applikációhoz hasonlóan, összesen egy fizetési módot ismer a rendszer: a bankkártya előzetes regisztrációját követően automatikusan történik a rendelés kifizetése. Az egyedi, folyamatosan bővülő kínálat, a kiszállítási terület növelése és a felhasználói élmény őket is meggyőzheti.
A cég számára fontos a lokális jelenlét, ezért a budapesti operációt egy helyi csapat irányítja. “A Wolt kifejezetten fontosnak tartja minden országban, ahol jelen van, hogy a helyi igényeket ismerő csapatot alkalmazzon. A felület fejlesztése Finnországból valósul meg, viszont a helyi marketing, az itteni éttermekkel való kapcsolattartás, és a futárok irányítása mind-mind a magyar csapat feladata. Az azonnali reagálást segíti elő a szintén helyben működő ügyfélszolgálat, akik az appon keresztül nyitvatartási időben élő chat kapcsolaton keresztül segítik a felhasználókat, az éttermeket és a futárokat is.” tudtuk meg Tajta Ákostól, a Wolt magyarországi ügyvezetőjétől.
További érdekesség, hogy a Wolt mögött több nagy nevű befektető is áll. Köztük van például a Skype-alapító Niklas Zennström, aki ügyvezetőként a nulláról 300 millió felhasználóig futtatta fel a videóhívást biztosító szolgáltatást. Ugyancsak a befektetők táborát erősítik a Nokia elnökségi tagjai Risto Siilasmaa és Ilkka Paananen, akik azóta a sok milliárd eurót érő gaming óriást a Supercell-t vezetik.
Használd az Igényesférfi.hu kódot és próbáld ki 1.500 forint kedvezménnyel a Wolt ételrendelő szolgáltatását!
Címkék: applikációBudapestételrendelésWolt
Következő cikk A siker legnagyobb gátja sokszor saját magad vagy
Előző cikk 40 helyszín, több mint 100 program, számtalan műfaj - CAFe Budapest Kortárs Művészeti Fesztivál
A kortárs művészet legfontosabb feladata, hogy párbeszédre indítson, miközben bátran, szabadon reflektál a mára - ezt célozza a Töltsd fel...